റോബർട്ട് ഡ്രമ്മൺഡ്

മലയാളവ്യാകരണം സമാഹരിക്കുകയും പ്രസിദ്ധീകരിക്കുകയും ചെയ്ത ആദ്യ ഇംഗ്ലീഷുകാരനാണ് റോബർട്ട് ഡ്രമ്മൺഡ്. 1799 ൽ ബോംബെയിലെ കുറിയർ പ്രസ്സാണ് അദ്ദേഹം രചിച്ച 'Grammar of the Malabar Language' എന്ന പുസ്തകം പ്രസിദ്ധീകരിച്ചത്.   ഈ പുസ്തകത്തിനു വേണ്ടിയാണ് ഇന്ത്യയിൽ ആദ്യമായി മലയാള അച്ചുകൾ കൊത്തിയുണ്ടാക്കിയത്.  ശസ്ത്രക്രിയാ വിദഗ്ദ്ധനായിരുന്ന അദ്ദേഹം ഇന്ത്യയിൽ പ്രവർത്തിച്ചിരുന്ന ബ്രിട്ടീഷ് ഈസ്റ്റ് ഇന്ത്യ കമ്പനി ഉദ്യോഗസ്ഥരുടേയും കത്തോലിക്കാ മിഷണറിമാരുടേയും സഹായത്താലും പ്രേരണയാലുമാണ് ഈ ഗ്രന്ഥം രചിച്ചത്.കേരള ചരിത്രം, പ്രൊഫ: എ ശ്രീധരമേനോൻ വളരെ അപൂർവ്വവമായ ഈ കൃതിയുടെ പതിപ്പ് കൊൽക്കത്തയിലെ ഭാരതീയ ദേശീയ ഗ്രന്ഥശാലയിൽ ലഭ്യമാണ്.ഭാരതീയ ദേശീയ ഗ്രന്ഥശാല - മലയാള ഭാഷാ സമാഹാരങ്ങൾ

ഡ്രമ്മണ്ടിന്റെ പുസ്തകത്തിലെ ഭാഷ ഇംഗ്ലീഷാണെങ്കിലും ഉദാഹരണങ്ങൾ മലയാളത്തിലുള്ള കൃതികളിൽ നിന്നാണ് ഉദ്ധരിച്ചിരിക്കുന്നത്. ക്ലമന്റിന്റെ സംക്ഷേപവേദാർത്ഥത്തിലുള്ള നിരവധി വാക്യങ്ങൾ ഇതിനായി ഉപയോഗിച്ചിട്ടുണ്ട്. മറ്റു വരാപ്പുഴ പാതിരിമാരുടെ വ്യാകരണം തുടങ്ങിയ ഭാഷാ ശാസ്ത്ര സംബന്ധിയായ ഗ്രന്ഥങ്ങളോടും ഈ കൃതിക്ക് കടപ്പാടുണ്ട്. 

 അവലംബം 

 പുറത്തേക്കുള്ള കണ്ണികൾ 
 Grammar of the Malayalam language എന്ന ഗ്രന്ഥം ഓൺലൈനിൽ
http://books.google.co.in/books?id=zB4n3MVozbUC&pg=PA1480&lpg=PA1480&dq=robert+drummond+malayalam+grammar&source=bl&ots=OB4WZ0StZW&sig=jKxuW2DXtOoFb_FfwfbaAp2rho4&hl=en&sa=X&ei=JbtyUszDO4KWrAehtYHACQ&ved=0CCoQ6AEwAA#v=onepage&q=robert%20drummond%20malayalam%20grammar&f=false

വർഗ്ഗം:മലയാളവ്യാകരണം